ORIGINALNA NETFLIX SERIJA
JAHTA BRITANNIA
Dragi Barone...
Idemo, dečki!
dragi moji članovi...
Visosti!
...prvi dio turneje dobrano je odmaknuo.
Na mjestu odmor.
Vojvoda i ja smo se u Mombasi ukrcali na jahtu.
-Kako ste? -Izvrsno.
Odande smo se uputili prema Cejlonu preko božanskih Sejšela.
A potom preko prekrasnih malajskih država do Nove Gvineje.
Budući da Vojvodi nije do pompe,
i da više voli sport i natjecanje od večera i govora,
kamo god smo došli, imali smo manje Olimpijske igre.
Idemo, dečki!
Među nama ima darovitih sportaša: atletičara, veslača, nogometaša.
Lokalne stanovnike pobjeđivali smo gotovo svugdje.
No na Novoj Gvineji, bojim se, sreli smo sebi ravne.
Ustani!
Srećom, uvijek nam ostaje kriket...
Hajde, Aldrich!
u kojemu se uvijek možemo osvetiti...
Bod!
-Pobjeda! -To!
...uglavnom zato što kriket nije viđen u Novoj Gvineji.
Noću se avanture nastavljaju.
Na prijašnjim kraljevskim turnejama s Kraljicom
večeri su bile uljuđene i svi su bili pristojni.
"Ne i ovaj put.
Philip je, znate to, čovjek koji se zna zabaviti
i koji zabavu ne bi nikad spriječio.
A na Novoj Gvineji ispada da nevjera ne postoji.
Dečki imaju zadatak uživati.
Nakon ove turneje, moći ćemo kvalitativno procijeniti
odakle dolaze najbolje žene na svijetu.
Zasad ti mogu reći
da su žene na Gvineji slađe od onih s Cejlona,
usporedive s onima iz Malaje!
Podijelio sam s tobom ove tajne u povjerenju.
Sadržaj, kao i sve što čujemo četvrtkom u klubu, mora ostati tajna.
Devedeset posto časnika je oženjeno
i ubili bi me da znaju da pišem ovo!
Vrijedi oznaka strogo povjerljivo.
Što se dogodi na turneji, ostaje na turneji.
No budi siguran u to da ću te obavještavati o 'avanturama' koje slijede.
Imam osjećaj da će ovo biti burna turneja puna događaja.
Tvoj vjerni član, Mike"!
U MUŠKOM DRUŠTVU
ZAKON, NE RAT
NE RATU
Povjerenje dajemo vladajućem sloju.
Ovu sjajnu zemlju dajemo njima u ruke!
I što čine?
Kako nam vraćaju ukazano povjerenje?
Uvlačenjem u ilegalni rat izmišljajući razloge.
U sramotnu, nepoštenu nedaću!
Ubojice!
Ti! Što kažeš? Kretenu sramotni!
Uvlačiš nas u ovo! Gade!
BRITANIJA JE PONIŽENA
Invazija je katastrofa. Pobunila se Generalna skupština,
kao i Amerikanci.
Posljedično premijer nije imao drugog izbora
do proglasiti prekid vatre i povući vojsku.
Bez ponovnog zauzimanja Sueza?
-Točno. -Znači, sve je bilo uzalud?
Mnogo gore nego uzalud.
Ekonomski, posljedice po naše novčane rezerve toliko su teške
da slijedi destabilizacija tečaja funte.
Energetska je situacija jednako loša.
S benzinskih crpki javljaju o paničnom kupovanju
i očekujemo da će se do zime morati uvesti ograničenja na benzin.
Bez pretjerivanja, ovo je najgori tjedan za zemlju od 1939.
Mir i konsenzus koje je ostavio tvoj dragi otac su nestali,
a naš ugled kao pristojne i poštene zemlje u vanjskopolitičkim pitanjima
uništen je.
Što je bilo?
Vojvoda od Edinburgha je na telefonu, Veličanstvo.
Zaboga, napokon se javlja.
-S Nove Gvineje. -O!
-Ispričavam se. -Nema problema.
-Pozdravi ga. -Pozdravi.
-Halo? -Halo?
Halo, Philipe.
Čuješ li me?
Da, čujem te.
Ne čujem te. Čuješ li ti mene?
Da, čujem te.
Halo?
Elizabeto?
Čuješ li me?
Philipe.
Spremni smo.
Prokleti telefoni.
-Glupe kutije. -Zato ja ni ne zovem.
Svi na palubu na postrojavanje.
Na mjestu odmor.
Naša avantura traje tek dva tjedna
i već smo prešli 32 000 kilometara
dok putujemo u zabačene dijelove svijeta
u pokušaju popravljanja ugleda naše zemlje,
koju sada uništavaju naši političari.
Želim vam svima zahvaliti na profesionalizmu
i disciplini. Svi ste sjajni!
Osim nogometne momčadi...
čija je traljava, propusna obrana
i odsustvo pravoga lijevog krila
dovela do poraza od Kluba pomoraca,
od svih ljudi, u Port Swettenhamu!
Također bih rekao ako smijem, admirale...
Da, vojvodo.
Osobno sam presretan što sam opet na moru.
Mornarica oduvijek ima posebno mjesto u mom životu i srcu.
Malo je zadovoljstava u životu većih od službe na ovakvu brodu.
Zato ga je teško napustiti.
No napustiti ga moram da bih u Melbourneu otvorio Olimpijske igre,
gdje moram biti pristojan,
rukovati se, presjeći koju vrpcu.
Bit će to pakao, vjerujte.
Brojit ću minute dok opet ne dođete po mene
da nastavimo našu veliku avanturu.
U međuvremenu, pazite što radite,
održavajte formu...
i nemojte popiti sve vražje pivo.
Dobro ste to rekli.
Bravo, dečki.
Bravo. Hvala.
Bravo.
-Depresivno je ovo sa Suezom. -Nemoj čitati.
Moram. Gdje im je bila pamet?
-Da pogledamo raspored? -Oraspoložit će me?
Vjerojatno neće.
Bacam van sve što mogu, ali i dalje je natrpan.
Počinjemo s rudnikom urana u Sjevernom teritoriju.
-Jupi! -Poljoprivredni sajam u Sydneyju
pa u Canberru na konferenciju Veterana Britanskoga carstva.
I na kraju zabava kod guvernera.
-Blago meni. -Ali...
Napisao sam šprancu za govore koja se lako pamti
i može se ponavljati svugdje.
Australija.
Samo ime budi romantične prizore
napretka, ambicije i mogućnosti.
Kažu da svaku veliku zemlju obilježava put
koji je prošla na putu prema slavi.
Kakav li je put prošla Australija.
To je dakle talionica.
Otkad su prvi europski istraživači stigli ovamo,
prošli ste velike nedaće i krize.
Manje neovisne države
tražile bi potporu matičnih zemalja o kojima su nekoć ovisile.
No Australija je jurišala naprijed.
Poput svoga surovoga i katkad okrutnoga krajobraza,
Australija je pokazala
pravu snagu, vatrenost.
Čudesno ste razvili svaki aspekt života i kulture...
i u samo 200 godina izrasli ste u jedinstvenu, posebnu civilizaciju,
koja, siguran sam, bit će među najvećima na svijetu.
Australija!
-Odličan govor. -Hvala.
Zove se Helen King.
Ima 29 g. Piše za The Age, jedne od najuglednijih ovdašnjih novina.
Tražila je sastanak s tobom.
Idemo se naći s njom.
-Zašto? -Zbog intervjua.
Odlučili smo da nema intervjua.
Jesmo, ali kod nje bih možda napravio iznimku.
-Jesi li vidio kako me gledala? -Jesam.
Čini mi se da ne umišljam. Muški radar i to sve.
Ne.
Da ne spominjem da nas prati cijelu turneju.
Možemo pretpostaviti da je prijatelj, a ne neprijatelj.
Automobil u kojemu se nalazi vojvoda od Edinburgha
kreće se po atletskoj stazi ovoga ugodnog poslijepodneva u Melbourneu.
Okupljeno mnoštvo u ekstazu je bacio prvi pogled na Vojvodu
koji navodno uživa u boravku u Australiji.
Uskoro će biti na cilju, u kraljevskoj loži.
Olimpijske igre u Melbourneu proglašavam otvorenima,
ovu 16. olimpijadu modernoga doba.
Izgleda sretno.
Napokon.
Vojvoda se smiješi dok mu tisuće plješću...
Da.
Silno sretan.
Zahvali meni. To je bila moja ideja.
Uvijek sam znala da je dobro staviti ga u središte pozornosti.
Čudesan trenutak.
Da, hvala, mama.
U antičkoj Grčkoj početak Igara naviještalo je puštanje golubova,
baš kao i danas.
Spremni?
-Da. -Da.
Gđo Parker, izvolite.
Pričekajte ovdje.
Gđo Parker, kako mogu pomoći?
Želim se razići s mužem, još bolje, rastati se.
Na temelju čega?
Toga što ga nikad nema.
Odsutnost nije pravni temelj za rastavu.
Zanemarivanje?
Ni to, bojim se. Trebate jedan od glavna tri:
preljub, nerazumno ponašanje i umobolnost.
Sigurna sam u to da je bilo preljuba.
Trebat ćemo dokaze.
To neće biti lako.
Zbog njegovog posla.
-Mike radi za vojvodu od Edinburgha. -U kojem svojstvu?
Kao osobni tajnik.
A, tako.
I najbolji mu je prijatelj. Nerazdvojni su.
Jeste li potpuno sigurni?
Nakon rastave, žena može biti vrlo izolirana.
Možda se stvari poprave.
Ako izdržite.
Osobno mislim da je to najbolje rješenje za sve.
Trava je rijetko zelenija.
Vratit ću se kad prikupim dokaze.
-Uzimate li petidin? -Da.
I pentobarbital?
Da, uzimam pentobarbital, ali ne funkcionira.
Trebam nešto jače.
Nema ničega jačeg.
Kad je riječ o farmakologiji, dalje ne ide.
Suosjećam s vama, premijeru...
i potpuno razumijem potrebu za odmorom,
no s obzirom na izazove s kojima je zemlja suočena,
ne smatrate li da imate odgovornost
obavljati svoje dužnosti još samo malo?
Isto sam pitao liječnika, milosti, ali inzistirao je.
Smatra da sam došao do granice ljudske izdržljivosti.
No zemlja će biti u sigurnim rukama.
G. Butler će preuzeti vodstvo zemlje u mojoj odsutnosti.
G. Head će nadzirati povlačenje naše vojske iz Egipta,
a g. Macmillan će nadzirati gospodarsku situaciju.
Gospodarsku krizu.
-Koliko smatrate da ćete biti odsutni? -Ne dugo.
Nekoliko tjedana.
Pretpostavljam da će se uvijek moći doći do vas.
To uvijek kažem svojim osobnim tajnicima.
Da, odsutna sam, ali Windsor je iza ugla.
Kao i Norfolk. Idete u okrug Durham, zar ne?
Vaš obiteljski dom.
Na Jamajku, milosti.
Obiteljski dom?
Liječnik smatra da tamo trebam ići.
Specificirao je Jamajku?
Specificirao je sunce, tropsko sunce. Kaže da mi možda život ovisi o tome.
Što mislite da bi prepisao nama ostalima?
Premijeru.
Veličanstvo.
Oprostite!
Radite ondje, zar ne?
U džentlmenskom klubu, kao konobarica?
-Tko pita? -Ja sam Eileen.
Imate li trenutak?
Kako vam mogu pomoći?
Recite mi što se događa unutra.
-Jeste li novinarka? -Ne, ništa takvoga.
Samo žena jednoga od članova i majka njegove djece.
Možda ga poznajete, zove se Mike.
Mnogo je gospode tamo.
Mike Parker.
Poznajete ga, zar ne?
Mike bi se pobrinuo za to. Njegov ste tip.
Jednoga dana i vi ćete se udati i nadam se da ćete dobro izabrati...
no ako to ne učinite i upoznate muškarca koji vas čini nesretnom,
onda vam kao žena želim,
da možete ostaviti tog muškarca, lako, bezbolno...
Ako postoji nešto što biste mi mogli reći, što će mi olakšati život...
Žao mi je gđo Parker. No ništa ne znam o vašemu mužu.
-Ovo je moja adresa i broj telefona. -Ispričavam se.
Samo...
ako se ičega prisjetite.
GĐA EILEEN PARKER
-Trebamo još dva martinija. -Dobro.
Lily!
-Martine. -Imaš li minutu, Michaele?
-Mislim da je važno. -Uđi.
Ponovni to, molim te.
Podrijetlo te glasine je nejasno.
-Tvoja sestra... -Šogorica.
Ručala je sa svojom tetom koja je vikend provela u...
dvorcu Cholmondeley.
Ondje je gost bio i partner za bridž...
Tenis.
...odvjetnika kojega je posjetila Eileen Parker.
-Mislim da je to sve. -To je već pola Britanije.
I svi ti ljudi sada znaju da gđa Parker traži rastavu?
Da.
To je nezgodno. Bit će teško zaustaviti priču.
I na što se poziva gđa Parker?
Na nemar, nerazumno ponašanje i...
nevjeru.
Samo suprugina sumnja, ništa konkretno.
Mislim da se spominjao džentlmenski klub
u kojemu su zapovjednik Parker i Vojvoda...
Nemoj mi reći. Česti gosti.
Zapravo, suosnivači.
Motri mi to, Martine.
Pomno.
-Tri kopije, Jane. -U redu.
Hvala.
-Uđite. -Gospođo.
-Pazite. -Hvala.
-Spremni? -Pošalji je unutra.
Njegovo Visočanstvo.
-Hvala što ste me primili. -Nema na čemu.
Samo pričekajte dok odložim stvari i pripremim sve.
-Izvolite. -Hvala.
-Mikrofon ću staviti ovdje. -Mogu li pomoći?
Ne, u redu je. Hvala.
Dobro, mislim da je to sve.
-Dobro, ostavit ću vas na miru. -Hvala, Michaele. Izvolite.
Hvala.
Ja sam spreman.
Ne možemo početi bez komentara
na stanje u Egiptu i međunarodni odgovor.
Zašto?
Goleme demonstracije u Londonu,
Edenovo popuštanje međunarodnom pritisku i primirje.
-Nije li to važan trenutak za vašu zemlju? -Možda, ali neću to komentirati.
-Zašto ne? -Članovi kraljevske obitelji to ne čine.
No sigurno imate stav.
Svakako, nisam biljka, ali...
moji stavovi o takvim pitanjima ostaju privatna stvar.
Pitanje je gdje to ostavlja Britaniju.
Siguran sam da će Britanija biti dobro.
Odavde izgleda da je Britanija javno ponižena.
Da?
Kao osobu neuobičajeno progresivnih stavova,
to vas zacijelo zabrinjava.
Ja sam progresivan?
Mislite da niste?
TV-prijenos krunidbe?
Modernizacija.
To je samo zdrav razum.
Ako ste progresivni, spremni na promjene.
Recimo samo da sam rano naučio da je mudro stvari ne uzimati zdravo za gotovo.
Mislite na svoju obitelj.
Kako je morala napustiti Grčku zbog revolucije.
Djed vam je strijeljan, otac je pobjegao da bi izbjegao strijeljanje.
Da, točno.
Vidite, mnogo je toga što ljudi ne znaju o vama.
Uvjeravam vas da je to sve malo nakićeno.
-Istina je zapravo dosadna. -Dosadna?
Kako ste s Krfa pobjegli u gajbi?
Djetinjstvo ste proveli u egzilu, u pokretu.
"Egzil" je prejaka riječ, emocionalna.
Tako je bilo. Nosili ste se s time.
No sigurno nije bilo lako.
Mislite li da je trauma prouzročena egzilom doprinijela majčinoj bolesti?
Kojoj bolesti?
Prema mojim informacijama, imala je živčani slom.
Nije joj bilo lako.
Ali nosila se s time.
No odveli su je u instituciju?
A otac je pobjegao s ljubavnicom?
Ne znam što ste čitali i s kime ste razgovarali,
no moja majka i otac oboje su imali aktivnu ulogu u životima svoje djece.
Oca niste vidjeli posljednjih 6 g. njegova života?
Bilo bi bolje da promijenimo temu.
U redu.
Mogu li vas pitati o izobrazbi?
Visočanstvo.
-Što s njom? -Bila je neobična.
Išao sam u internat u Britaniji. Ništa neobično.
Da, nakon toga su vas poslali u školu u Njemačku.
Tamo su bile moje sestre.
-Sestre nacistice. -Isuse.
Jedna je bila udana za Hitlerovog prijatelja.
U Njemačkoj sam bio u školi manje od godine prije povratka u Britaniju.
Što hoćete reći? Jasno je na čijoj sam strani bio.
Moj ratni put je jasan.
Jasno je da je vaše podrijetlo interesantnije i kompleksnije
od očekivanog.
-Ljudi nešto očekuju? -Mislim da su radoznali.
Tu je taj zgodan muškarac
koji hoda uz najpoznatiju ženu na svijetu.
Tko je on?
Mrzim što ću vas razočarati,
ali zaista je samo normalan čovjek,
u onome što se izvana vjerojatno čini kao čudan život,
no iznutra nije drukčiji od života bilo koga drugoga.
Mislim da ništa kod vas nije kao kod drugih.
Rano ste postali praktički siroče,
vaša omiljena sestra Cecilija, nacistica, je poginula...
Krenimo dalje.
Kakav to utjecaj ima na čovjeka?
Ta trauma zacijelo će imati utjecaj na to
kako će biti odgojena vaša djeca i budući kralj.
Dosta je.
Ljudi imaju pravo upoznati svoje vođe. Ne mislite li to?
Osobito one kojih se ne možete riješiti na izborima.
Ne dopusti da me više ikad ponese moja taština.
Isuse!
Kensington 8953. Izvolite?
Sreli smo se...
nekoliko puta.
Na raznim mjestima.
Poslije bi mi pričao o svom poslu.
O društvu u kojem se kreće.
Nije spominjao ženu.
Ili djecu.
Silno mi je žao.
Ako vam je zaista žao i želite mi olakšati život...
Dakako.
Trebate ćete dati službenu izjavu i iskaz na sudu.
Ne mogu. Izgubit ću posao, ugled.
-To iziskuje zakon. -Ne!
Ne.
Nazvali ste me i pristali ste doći ovamo zbog čega?
Da biste mi pojačali noćne more?
Žao mi je.
Izvori mi govore da je gđa Parker dovela konobaricu
iz džentlmenskog kluba svom odvjetniku.
Navodno konobarica nije dala čvrste dokaze,
sve su samo nagađanja.
Očito su blizu.
Ovo ne smije otići ni korak dalje, Martine.
Ne.
Ako gđa Parker uspije dobiti rastavu,
novine će nerazumno pretpostaviti
da je sve što je činio zapovjednik Parker,
činio i vojvoda od Edinburgha.
Ne želimo da riječi poput "nevjera" i "rastava" kolaju uokolo.
-Ne. -Bile te optužbe istinite ili ne,
to bi uništilo stabilnost kraljevskoga braka
i ugrozilo cijelu monarhiju.
Imaš li ideja?
Na mjestu odmor!
Obavili smo sav ozbiljan posao.
Olimpijske igre sada su otvorene, što znači
da se možemo baviti važnim poslom, našom turnejom.
Imamo devet tjedana do povratka kući.
Posjetit ćemo najzabačenije kutke Commonwealtha,
no drago mi je reći da ćemo tijekom tog vremena,
biti bez novinara.
Neće biti fotografa.
Nitko nas neće vidjeti!
Mislim da Michael ima prijedlog.
Hvala. Gospodo!
Predložio bih nešto malo neobično,
siguran sam da nitko u tome nije sudjelovao:
natjecanje u izrastanju brade!
Posebna je naredba izdana nekolicini članova posade
koji već imaju brade da je ih obriju, a oni će biti suci
koji će procjenjivati nas ostale.
To!
-Hip hip! -Hura!
-Ništa što prije niste vidjeti. -Ne vidimo ni sada, Bille.
Donesena je odluka o tome da trebaš održati Božićni govor.
Molim? Komu? Članovima posade?
Pa ne.
Za pola milijarde ljudi u zemljama Commonwealtha.
Lord Chamberlain. Žele da održiš
dodatni govor uz Kraljičin.
Tisuću riječi, po mogućnosti optimistična tona i kršćanskog duha.
Sa što više referenci na važnost obitelji i svetost braka.
Što ako to ne želim?
Bojim se da nije predviđeno
da imaš mišljenje o tome i zapravo o bilo čemu drugom.
Zbog seniorstva,
vaš će govor biti drugi, u uobičajeno vrijeme u 15 h.
No, na Božić ujutro,
Vojvoda bi trebao biti u Grahamovoj Zemlji,
na Antarktičkome poluotoku, što je deset sati iza nas
pa će morati ustati rano da održi svoj govor.
Mogu li pitati zašto on drži govor?
Milosti?
To nije uobičajeno.
Ne, to je izvanredan potez.
Mislim da vlada osjećaj
da budući da Veličanstvo i Vojvoda nisu dugo zajedno viđeni u javnosti,
da ih se bar čuje zajedno...
Razumijem, to može pokazati da je sve u redu.
-Ne bih išao tako daleko. -Pa ja bih.
I mislim da je ideja dobra.
Hvala, Michaele.
Mogu li pitati, čisto iz radoznalosti,
koliko ste najduže vi i ledi Adeane bili razdvojeni?
Mislim tri tjedna.
Biste li rekli da vam je razdvojenost godila ili ste patili zbog nje?
Nije nam do toga.
Helen posebice vjeruje da je malo koristi
od razdvojenosti para i da muž i žena trebaju biti skupa.
Da, naravno.
Milosti.
-Browne? -Da?
Što je?
Patrolni brod Australske mornarice HMAS Warren izdao je poziv u pomoć.
Naišli su na ribarski brod bez pogona. Jedan je čovjek preživio, umalo se utopio.
Ima slomljena rebra, možda mu je probijeno pluće. Na Warrenu nema liječnika.
-Čovjek umire. -Mi smo najbliži brod?
-Francuski teretnjak je tri milje dalje. -Mi smo najbliži.
Namjestite kurs.
Okreni.
Okreni za 90 stupnjeva.
Diži.
Gore, diži.
Polako.
Remenje.
Na mjestu odmor.
Izvukli smo ga iz vode dok je plutao blizu svog broda.
Ostali su se vjerojatno utopili.
Nisu bili na brodu. Ne znamo tko je ni odakle je.
Nije važno tko je ni odakle je.
Bio je kapetan broda, to je jedino što je važno.
-Fiziološka otopina. -Jedan je od nas.
Odmah. Tekućine. Brzo!
Ne dolazi u obzir.
Zašto?
Imamo strog raspored turneje.
Vratiti čovjeka onamo odakle je došao
značilo bi okrenuti u potpuno pogrešnom smjeru.
To bi nam oduzelo i tjedan od rasporeda.
Možemo to nadoknaditi.
Ima sreće da smo mu spasili život.
Iskrcat ćemo ga kad pristanemo i to je to.
Bit će bespotrebno odvojen od kuće.
Naći će se u stranoj zemlji u kojoj se govori strani jezik.
Daleko od obitelji.
To nije moj problem.
Brod s manje obveza možda nađe vrijeme...
za sentimentalnost.
Obavili smo važne dužnosti i plovimo doma.
Ovo je u biti glorificirano krstarenje
s mnoštvom goriva i viškom vremena.
Visočanstvo, kao zastavni časnik kažem"ne".
A moja odluka kao admirala flote je da idemo.
Samo je jedna osoba zapovjednik broda.
A to je zastavni časnik.
Ako se prisjetite mornaričke obuke, znate da je tako.
Sjećam se mornaričke obuke zapravo.
Obnašao sam zapovjedne dužnosti na razaračima u ratu,
u istom onom ratu koji ste vi proveli na obali.
Nikad nisam iskorištavao privilegije pa neću ni sada,
ali ovo je kraljevska jahta, a ja sam predstavnik Krune.
I kažem, okrenite brod i vratite čovjeka kući.
Dragi prijatelji, nakon 20 uzbudljivih tjedana na moru,
obilaska pet kontinenata i prevaljivanja tisuća kilometara,
sretan sam što mogu reći da smo najveću avanturu ostavili za kraj.
Nakon što je kraljevska jahta Britannia spasila mornara nakon brodoloma,
operirali su ga naši sjajni kirurzi,
a nakon toga smo ga vratili njegovoj obitelji i ljudima.
I to kakvim ljudima.
Kakva obitelj.
Kakav dom.
Ako se vi članovi džentlmenskog kluba ikad umorite
od svojih besprizornih i ispraznih života u Londonu,
predlažem preseljenje u otočnu državicu
smještenu oko Tonge...
što je zacijelo najbliže što postoji raju na zemlji.
"Nikad nismo imali takvu dobrodošlicu...
ili tako dobro jeli.
Nikad prije nisam iskusio takvu spremnost
da se svi opuste i uživaju.
I nigdje na svijetu,
a dosad smo prošli gotovo svaki centimetar,
nismo vidjeli tako lijepe žene."
"Bilo je to nekoliko divnih dana.
I vrlo nevoljko...
nakon tri dana ovdje, moramo poći,
a svaki je od nas ne malo, nego mnogo više, zaljubljen."
BARON NAHUM RESTORAN WHEELER'S
Ovo je rukopis vašega muža, zar ne?
Rekli ste da trebate dokaze.
Nisu na kraljevskoj turneji, već na petomjesečnoj momačkoj večeri.
S kurvama u svakoj luci.
Sretno.
Hvala!
-Sretan Božić. -Sretan Božić.
-Dobar dan. -Hvala Bogu.
Dobro vas dvoje.
Sada...
Hvala.
Edwarde!
Drago mi je što te vidim.
Jesi li ga napisao?
Nisam.
Čekam inspiraciju.
Predlažem neke općenite otrcane fraze o Božiću i Commonwealthu.
To oni žele da kažem. Ja želim reći ono što ja želim.
Dobro.
-Spremni? BBC Home Service. -Još samo malo.
Gdje je točno Philip?
-U Grahamovoj Zemlji. -Gdje je to?
-Dickie, gdje je Grahamova Zemlja? -Na Antarktici, nije li?
Je li to sjever ili jug?
-Sjever. -Ne, mama, jug.
Zna li to itko?
Da, jer Arktik je sjever,
a Antarktika je ne-sjever. Nije li tako, Dickie?
Što je "ne-sjever"?
Naprijed.
-Vrijeme je. -Dobro.
Visočanstva, Veličanstva.
Djeco.
A sada Božićna poruka Njegova Visočanstva
vojvode od Edinburgha.
Dobro jutro.
Ovdje Britannia.
Obraćam vam se ruba južnoga Pacifika.
Pedeset i devet stupnjeva južno i šezdeset zapadno.
Morate globus okrenuti naopako da biste našli ovo mjesto.
Uistinu, nekolicina nas se osjeća naopako,
budući da nikad nismo bili ovako daleko od doma.
Udaljenost ovog mjesta čovjeku omogućuje razmišljanje...
o vlastitom životu, načinu života.
Proputovali smo svijet, vidjeli razna plemena,
društva i kulture.
Raspravljali smo o tome gdje su najbolji sustavi
vlasti i pravosuđa, gdje su najzanimljivije religije.
Oduševljeni smo i impresionirani mnogim od onoga što smo vidjeli.
To nas je navelo na propitivanje naših života...
i načina na koji živimo.
Stvari koje uzimamo zdravo za gotovo.
Je li to stvarno Philip ili ga netko imitira?
-Zašto? -Zvuči čudno. Drukčije.
I evo me, gotovo 16 000 km od Londona,
okružen vodenim prostranstvom...
Lijepo je živjeti na ovome brodu, no taj život može biti samotan.
Kao posada smo zajedno...
Ali svaki je sam.
Zamolili su me da ti kažem da su spremni za tebe.
Dobro.
Promjene u posljednji trenutak?
-Tako nešto. -Mogu li pomoći?
Ne, hvala.
Signal je dobar.
Da vidimo mogu li ubrzati.
Iz BBC-ja javljaju da je spremno.
Spremni smo za vas.
Da.
Sretan Božić.
Sretan Božić, veličanstvo.
Građanima Britanije i Commonwealtha obratit će se
Njezino Veličanstvo Kraljica.
Hvala. Izvolite.
Ponovno su Božićne čestitke izmijenjene diljem svijeta...
nošene nevidljivim krilima
znanosti 20. stoljeća.
I od mnogih poruka iz svih kutaka Commonwealtha
nijedna nam nije pružila veću sreću
od poruke moga muža...
iz udaljenih i samotnih predjela Antarktike.
Njemu poručujem...
od svih danas okupljenih članova tvoje obitelji,
sve najbolje tebi i svima na Britanniji.
Velika, jedinstvena obitelj čeka te ovdje...
i uvijek će te čekati gdje god bio.
Izrazila bih zahvalnost građanima i građankama Commonwealtha
čiji napori u našim velikim gradovima...
UVIJEK IMAJ NA UMU DA IMAŠ OBITELJ
Tu si!
Jesi li dobro?
Jesam.
Njezin govor.
Što s njime?
Bio je dirljiv. Neočekivano dirljiv.
Iznenadio me.
Moram reći da sam malo osjetio...
Nostalgiju?
Da.
Dobro.
Prijevod titlova: Kristijan Nikolić